שירה+ב+ו+שחר+י

** הצגת המתנחלים כאנושיים **
התנחלות הוא כינוי נפוץ לאזורי מגורים שהקימו יהודים ישראלים מעבר לקו הירוק. הקו הירוק הוא קו שמסמן את גבולות מדינת ישראל עם מצרים,ירדן, סוריה ולבנון, נקבע בשנת 1949 לאחר מלחמת העצמאות. הוא נקרא כך משום שצויר במפה עליה דנו בעיפרון ירוק. במקומות מחוץ לקו הירוק ישנו ממשל צבאי- מערכת משפטית שמופעלת ע"י הצבא. המקומות המוכרים ביותר בעיני הציבור כהתנחלויות הם: יישובי יהודה ושומרון ויישובים ששכנו ברצועת עזה (גוש קטיף). ישנם מאה ועשרים התנחלויות רשמיות בגדה המערבית. נכון לשנת 2008 יש 289,600 מתנחלים. בכל בוקר, כשאנשים ברחבי מדינתנו פותחים את העיתון הם מגלים על "אנושיות" המתנחלים. מי מאיתנו לא קרא על מקרה בו מתנחל הכה ולפעמים אף פצע שוטר שבא לפנותו ? או על הפגנה נוספת של מתנחלים שנגמרה במספר פצועים? מי לא ידע שגם אתמול, נעצרו מספר מתנחלים שהחלו "להשתולל" ? מחובתנו להגיד שהעיתונות נוטה לנפח סיפורים, אך בכל סיפור ישנו שמץ של אמת. מקרי האלימות בין יהודים מתרחשים עקב דעותיהם השונות של בני עמנו, התנגדותם לדרכי חיים מסוימות וקולם האישי על הדרכים להסגת השלום. בעקבות הסיפורים שמתרבים מיום ליום, התמונות והמשפטים המצוטטים ע"י העיתונות או הנאמרים בקול מצטיירים המתנחלים בעיניי כל כאנשים אלימים, מסוכנים ואף מפחידים. רבים נוטים להביע את הסתייגותם מהמתנחלים, את רצונם לאלפם ולהשיב את הסדר והגבולות ** שהם רוצים ** לחיי כולנו. אבל, למרות התנהגותם של מתנחלים אלה ישנם מספר מתנחלים אנושיים שבדרך כלל "נופלים בין הכיסאות".חלקכם אולי יתפלאו לשמוע, אבל בתוך הקבוצה הענקית הזאת שמכונה "מתנחלים" ישנם אנשים נורמליים לחלוטין. אנשים, שהם בדיוק כמוכם. בתוך ההתנחלויות, תוכלו למצוא מספר אמהות מדברות על הספסל בפארק, סבים וסבתות אוכלים עם גלידה נכדיהם, נערים ונערות חוזרים מבית הספר, אבות שחוזרים עייפים מהעבודה, ואפילו, ילדים קטנים עטורים חיוך מאוזן לאוזן. לדעתנו, ה"סטיגמה" שנוצרה בעקבות התפרעות מתנחלים רבים היא טבעית לחלוטין ובעיקר אנושית. לרובנו יש "סטיגמות" שאנו מפתחים על מקומות או אנשים מסוימים. עם זאת, חשוב שאנשים יזכרו שמאחורי המושג "מתנחלים" מסתתרים בני אדם נורמליים לכל דבר, ושרוב האנשים שמתפרעים ומקימים מהומות נלחמים על מה שחשוב בשבילם, על ביתם ודעתם, על עקרונותיהם ועל השמעת קולם. אין להם כוונה לפגוע באף אחד. (עובדה זו כלל לא מתרצת את מעשיהם.)

המסרים אותם אנו רוצות להעביר בקליפ אנימוטו שבכוונתנו ליצור הם: 1. המתנחלים הם אנשים ככל האנשים בחיים בעולמנו. הם לא מפלצות בעלות קרניים גדולות שמסוגלות לירוק אש. 2. את המתנחלים מעסיקות בעיות דומות לאלה שמעסיקות אנשים הגרים בבאר שבע, או בצפון תל אביב. לכל אמא שגרה בהתנחלות יש רצון לגדל את ילדיה בשקט ובשלווה ולהעניק להם אושר. כל אבא שגר בהתנחלות רוצה לפרנס את משפחתו בכבוד ולהעניק לילדיו את החיים שמגיעים להם. כל נערה ונער שגרים בהתנחלות מתעניינים בבני המין השני, חולמים חלומות ומנסים לפלס דרכם בעולם. 3. מניעים של המתנחלים לגור בשטחים מעבר לקו הירוק הם חיבור לעם ישראל, לארץ ישראל ולתורת ישראל. 4.ציבור המתנחלים הוא ציבור מגוון בהחלט-ישנם אנשים בעלי דעות שונות כמו בכל מגזר ומקום. טיעונים היסטוריים מעידים על כך ששטחי יהודה ושומרון הם חלק מרכזי בארץ ישראל ההיסטורית והתנכית. בטיעונים נאמר שעיקר ההתיישבות היא בעת העתיקה ולא במישור החוף ששם נמצאים רוב ההתיישבויות. טיעונים אלו באים כדי לתת לנו מסר ברור: אסור לוותר על השטחים האלו בשביל הזכות ההיסטורית שיש לעם היהודי על הארץ. טיעונים דתיים אשר מתבססים על המצווה המפורשת של יישוב ארץ ישראל. רבנים רבים מעודדים את ההתיישבות. קיימים יישובים עירוניים רבים בהם יש אוכלוסייה חרדית (למשל ביתר עלית) והאידיאולוגיה היחידה לכך היא שהחרדים רוצים לחיות ביישוב בו יש רק חרדים. ביישובים אלו גדלה כמות האוכלוסייה בקצב המהיר ביותר. מתנחלים רבים רואים את הדרך בה גרים כהמשך לדורות הקודמים שבאו להתיישב בארץ ישראל. חלק מהיהודים ראו מקומות אלה כמקומות טובים לשלב בין: עבודה,תורה,ציונות ויהדות. רוב האוכלוסיות מתאפיינות באופי קהילתי-דתי, ואף ברובם הוקמו מפעלים ממלכתיים תורניים ודתיים. אחרים רואים את ההתיישבויות כמקום טוב לגור בו כי יש שם טבע שופע, וחלקם עוסקים למשל בלהיות רועה צאן, ויש את חסידי הברסלב והחוזרים בתשובה, שרואים את המקומות האלו כמקומות רוחניים ודתיים מאד, ואף יש כאלה שרוצים להתרחק מכל העירוניות והעולם המערבי.

__wapedia__ כ' סיוון תש"ע @http://wapedia.mobi/he/‎%D7%94%D7%AA%D7%A0%D7%97%D7%9C%D7%95%D7%AA?t=4.

מגישות: שחר ינון ושירה בן-פזי ט'1

media type="custom" key="6335653"